Forord
Forfattere: Redaktionen Passage
Tidsskrift: passage (2004-01-29)

## Forord

Passage består normalt af en række artikler der er samlet under et over­ ordnet  tema,  så teksterne tilsammen  danner  en  form  for  helhed.  Det er ikke tilfældet denne gang. Af og til modtager vi nemlig artikler, som falder uden for de rammer vi har fastlagt.  Og heldi gv is for det. En del af  disse  artikler fortjener nemlig  at trykkes,  og derfor laver vi i ny og næ et temaløst nummer:  Sådan et nummer er Passage 49. Læseren må selv foretage sin færd gennem nummeret - og på færden måske opdage forbindelser.  Det  eneste  vi lover  er,  at  færden vil blive foretaget med såvel metro som med gangstativ.

Passage 49 indeholder  7 vidt forskellige artikler samt en oversættelse med en introduktion.  I den første  artikel,  "Dorothy Canfield Fisher  Karen  Blixens  amerikanske  forbindelse",  beretter  Allan  Røder  om hvordan den i Danmark så godt som ukendte Dorothy Canfield Fisher hjalp Karen Blixen med at fa udgivet Seven Gothic  Tales i  USA og sør­ gede for, at bogen kom godt fra start ved at fa den udgivet som måned­ ens bog i Book-of-the-Month Club.

I  "Det lyriske epos" analyserer Adam Ægidius tekster af  blandt an­ det Victor Hugo, Saint-John Perse og Aragon, og argumenterer for, at deres tekster udgør en ny  genre  i moderne fransk litteratur:  Det l yr i­ ske epos. I sin artikel diskueterer Ægidius også genrebegrebet generelt. Rigmor Kappel Schmidt  skriver  i  "Afslutningens  poetik hos  Cervan­ tes"  om døden som en lakonisk afslutning  i  Cervantes'  forfatterskab, både på livet og fortællingen. Hun viser desuden, at Cervantes i sin op­ fattelse af døden er inspireret af middelalderfilosoffen Averroes. Stefan Kjerkegaard skriver i "At give det løse los" om Peter Laugesens poesi, læst i lyset af franskmændene Deleuze og  Guatteri.  Gennem en række nærlæsninger  af  Laugesens  digte  giver  Kjerkegaard et bud på en poe­ tik,  som den viser sig i Laugesens  egne digte.

I  artiklen "Afvæbning af det sakrale" anlægger Lars Feldvoss et teo­ logisk  perspektiv  på Walter Benjamins Ursprung des deutschen  Trauerspiels om det barokke sørgespil.  Feldvoss argumenterer  i  artiklen  for at Be­ njamins allegoribegreb ikke blot skal forstås som en litterær trope, som der er tradition for, men også må læses i en historisk og teologisk sam­ menhæng. Kristian Tylen beskæftiger  sig i  "Det ydmygende gangsta­ tiv" med den elementære, men også elementært spændende variation i synsvinkler og fortællerstemmer i tekster af blandt andet Tolstoj, Do­ stojevskij  og Peter Adolphsen. Dette nummer af Passage rundes af med Anders  Klinkby Madsens  "De  hjemløse  europæere".  Anders Klinkby Madsen beskriver her den europæiske litteratur som  en  eksilets litte­ ratur,  dvs.  en litteratur der har eksilet,  det marginaliserede  og  under­ gangen som tema.

Og så  var der oversættelsen:  Det  er Peter Borum  der har stået  for den.  Han har oversat et digt af den franske OULIPO-forfatter Jacques Jouet,  et metrodigt. Hvad  det er,  kan  man  læse i digtet  og  i Peter Bo­ rums  introduktion.  Digtet  bringer  såvel  forfatter  som  læser  gennem hele det parisiske metrosystem.  Turen foregik den  18.  april  1996 mel­ lem  5:30 og  21:00,  og  nu kan  digtet,  der kom ud af turen,  altså  læses i  dansk oversættelse.

God tur - gennem den parisiske metro og  gennem  de andre passa­ ger vi har valgt at bringe denne gang.

## Redaktionen

Illustrationerne  i  dette  nummer er,  hvor intet  andet er angivet,  foto­ grafier taget af Passages nye billedredaktør, Lars Pedersen.